هى فوضى (فيلم)

هى فوضى..؟ ، فيلم مصرى ، بإنتاج مصرى-فرنساوى مشترك ، بيوضح فساد و تجاوزات البوليس فى مصر و الفساد و القمع و الفوضى اللى فى مصر عموما. الفيلم من كتابة ناصر عبد الرحمن و اخراج مشترك بين يوسف شاهين و خالد يوسف. بيعتبر الفيلم ده اخر افلام يوسف شاهين و اتعرض فى سنه 2007.
 الفيلم 
الفيلم بتدور حاولين شخصية "حاتم" (خالد صالح) امين البوليس اللى بيستغل منصبه لقهر الناس فى منطقته و اللى بيمثل السلطة و البوليس فيها ، اللى بيخافوا منه و بيكرهوه ، و بيحقق مصالحه الشخصية عن طريق الرشاوى و الاتاوات اللى بيفرضها على الناس و التزوير و السرقة و اتشهرت جملته اللى بيرددها معظم الفيلم " اللى ملوش خير فى حاتم ، ملوش خير فى مصر". الحاجة الوحيدة اللى ميقدرش يسيطر عليها هى جارته المدرسة "نور" (منه شلبى) اللى بيحبها و هى مش بتحبه و بترفض ظلمه و فساده و بتحب وكيل النيابة "شريف" (يوسف الشريف) و احداث الفيلم مليانه اسقاط سياسى و ثقافى للحالة اللى بتعيشها مصر من فوضى و فساد و حماية الدولة للفاسدين و ظلم و سوء استغلال البوليس لقانون الطوارئ و تزوير الانتخابات و التعذيب فى الاقسام و السجون، و احداث الفيلم بتبتدى بتوضيح مدى الظلم و الفساد و قهر السلطة ( المتمثلة ليها شخصية حاتم امين البوليس و ظباط القسم الشغال فيه) و مابين ضمير المجتمع اللى بيرفض كل الافعال دى ( المتمثل فى وكيل النيابة شريف و شخصية ام نور "بهية" ( هالة فاخر) و شخصية ام شريف الناظرة فى مدرسة نور (هالة صدقى)) و المواجهات اللى بتحصل بين كل فئة و بيخلص الفيلم بثورة اهل المنطقة على امين البوليس الظالم حاتم و الظباط البوليس اللى عارفين فساده و بيحموه ، و بيهاجموا القسم و بيحرروا نشطاء سياسيين مقبوض عليهم ظلم و بدون وجه حق و بيخلص الفيلم بالخلاص من حاتم
.فيلم "هى فوضى": ثبعيده الكبت الجنسى والقمع السياسي

 شخصيات الفيلم 
 خالد صالح، (حاتم)
 منه شلبى، (نور)
 يوسف الشريف، (شريف)
 هاله صدقى
 هاله فاخر
 عمرو عبد الجليل، (سامى)

 لينكات برانيه 

تصنيف:افلام مصريه
تصنيف:افلام مصريه فوق 18 سنه